rejauldu/bengali-wikipedia huggingface dataset:
প্রাচীন পর্ব  থাম্ব|কুন্ডা সংস্কৃতি দ্বারা নির্মিত সরঞ্জাম, এস্তোনীয় ইতিহাস যাদুঘর, ৪০০০-৫০০০ খ্রীঃ পূর্বের থাম্ব|কম্ব সিরামিকস সামগ্রী, ৪০০০-৫০০০ খ্রীঃ পূর্বের এস্তোনীয়রা ইউরোপের সবচেয়ে প্রাচীন জাতিগুলির একটি। এরা প্রায় ৫ হাজার বছর ধরে বাল্টিক সাগরের তীরে বসবাস করে আসছে। ১৩শ শতক পর্যন্ত এস্তোনীয়রা একটি স্বাধীন জাতি ছিল। এরপর ক্রমান্বয়ে ডেনমার্ক, জার্মানি, পোল্যান্ড, সুইডেন এবং সবশেষে রাশিয়া দেশটি দখল করে। ১৭২১ সালে সুইডেনের সাথে উসিকাউপুংকি শান্তিচুক্তির মাধ্যমে এস্তোনিয়া রাশিয়ার অধীনে আসে।   প্রথম স্বাধীনতা  প্রথম বিশ্বযুদ্ধের রুশ সাম্রাজ্যের পতন হলে এস্তোনিয়া ১৯১৮ সালের নভেম্বর মাসে নিজেকে স্বাধীন ঘোষণা করে। তার্তুর শান্তিচুক্তিতে রাশিয়া এস্তোনিয়ার স্বাধীনতার স্বীকৃতি দেয়।  ১৯২০ সালের এস্তোনিয়ার প্রথম সংবিধান গৃহীত হয় এবং এখানে একটি সংসদীয় সরকার ব্যবস্থা প্রতিষ্ঠা করা হয়। এস্তোনিয়া আরও প্রায় ২২ বছর স্বাধীন ছিল। স্বাধীন এস্তোনিয়াতে সব ধর্ম ও সংস্কৃতির লোকদের সমান মর্যাদা ছিল।   সোভিয়েত পর্ব  দ্বিতীয় বিশ্বযুদ্ধের আগে এস্তোনিয়া নিরপেক্ষতার নীতি অবলম্বন করেছিল। কিন্তু ১৯৩৯ সালের মলতফ-রিবেনট্রপ চুক্তির প্রেক্ষিতে সোভিয়েত ইউনিয়ন বলপূর্বক এস্তোনিয়া দখলে নিয়ে নেয়। এই চুক্তিতে নাৎসি বাহিনী এস্তোনিয়া, লাতভিয়া ও লিথুয়ানিয়াকে সোভিয়েত ইউনিয়নকে দিয়ে দেয় এবং প্রতিদানে পোল্যান্ডের বেশির ভাগ অংশ নিজের দখলে আনে। ১৯৪০ সালে সোভিয়েত ইউনিয়ন এস্তোনিয়াকে নিজের একটি অংশ হিসেবে ঘোষণা দেয় এবং এর নামকরণ করা হয় এস্তোনীয় সোভিয়েত সমাজতান্ত্রিক প্রজাতন্ত্র। প্রসঙ্গত উল্লেখ্য, তৎকালীন বিশ্বের অপর পরাশক্তি মার্কিন যুক্তরাষ্ট্র কখনোই এস্তোনিয়া, লাতভিয়া বা লিথুয়ানিয়ার উপর সোভিয়েত সার্বভৌমত্বের স্বীকৃতি দেয়নি।  ২য় বিশ্বযুদ্ধের সময় এস্তোনিয়ার প্রায় ১ লক্ষ ৮০ হাজার অধিবাসী বা প্রায় ১৭% লোক মারা যায়। নাৎসিরা বহু ইহুদী এস্তোনীয়কে (মোট ইহুদী এস্তোনীয়-র প্রায় এক-চতুর্থাংশ) হত্যা করে।   পুনরায় স্বাধীনতা লাভ  থাম্ব ১৯৮০-র দশকের শেষের দিকে মিখাইল গর্বাচফের অধীনে মতপ্রকাশের স্বাধীনতার উপর কড়াকড়ি শিথিল হলে এস্তোনীয়রা স্বাধীকারের উপর সোচ্চার হয়ে ওঠে। ১৯৮৮ সাল নাগাদ হাজার হাজার লোক পূর্বতন জাতীয় গানগুলি গাওয়া শুরু করে। এটি ছিল এস্তোনিয়ার "সঙ্গীত বিপ্লব"।  ১৯৮৮ সালের এস্তোনিয়ার সুপ্রীম কোর্ট সার্বভৌমত্বের বিবৃতি পাস করেন। ১৯৯০ সালে এস্তোনিয়া প্রজাতন্ত্র নামটি পুনরায় বহাল করা হয় এবং ১৯৯১ সালের সোভিয়েত ক্যু-র পর এস্তোনিয়া পূর্ণ স্বাধীনতা ঘোষণা করে। ১৯৯১ সালে সোভিয়েত সুপ্রীম কোর্ট স্বাধীন এস্তোনিয়াকে স্বীকৃতি দেয়। কোন রক্ত না ঝরিয়েই এস্তোনিয়া স্বাধীনতা লাভ করে।  ১৯৯১ সালের ১৭ই সেপ্টেম্বর এস্তোনিয়া জাতিসংঘের সদস্য হয়। এছাড়াও এটি IAEA, ICAO, UNCTAD, WHO, WIPO, UNESCO, ILO, IMF, WB/EBRD এবং OSCE-র সদস্য।  তিন বছর আলোচনার পর ১৯৯৪ সালের ৩১শে আগস্ট রুশ ফেডারেশনের সামরিক বাহিনী এস্তোনিয়া থেকে নিজেদের প্রত্যাহার করে নেয়।   স্বাধীনতা-উত্তর পর্ব
বাজাজ অটো লিমিটেড  ভারতের মহারাষ্ট্র রাজ্যের পুনে নগরীভিত্তিক একটি ভারতীয় বহুজাতিক দুই-চাকার ও তিন-চাকার মোটরযান নির্মাতা শিল্পপ্রতিষ্ঠান। প্রতিষ্ঠানটি মোটরসাইকেল, স্কুটার ও অটোরিকশা নির্মাণ করে। বাজাজ অটো বাজাজ গ্রুপ নামক শিল্পগোষ্ঠীর অন্তর্গত। ১৯৪০-এর দশকে রাজস্থানে জামনালাল বাজাজ এটি প্রতিষ্ঠা করেন। বর্তমানে প্রতিষ্ঠানটির প্রধান কার্যালয় মহারাষ্ট্রের পুনে শহরে অবস্থিত। মহারাষ্ট্রের চাকান ও ওয়ালুজ শহরে এবং উত্তরখণ্ডের পান্তনগরে এর কারখানা আছে। মহারাষ্ট্রের আকুর্দি শহরে অবস্থিত বাজাজের সবচেয়ে পুরাতন কারখানাটি বর্তমানে প্রতিষ্ঠানটির গবেষণা ও উদ্ভাবন কেন্দ্র “আহেড”-এ রূপান্তরিত হয়েছে।  বাজাজ অটো বিশ্বের ৩য় বৃহত্তম এবং ভারতের ২য় বৃহত্তম মোটরসাইকেল নির্মাতা প্রতিষ্ঠান। এটি বিশ্বের বৃহত্তম তিন-চাকার মোটরযান নির্মাতা। ২০১৫ সালে বাজাজ অটোর বাজার পুঁজিভবনের পরিমাণ ছিল , যার ফলে বাজার মূল্য অনুযায়ী এটি ভারতের শেয়ারবাজারে ২৩তম সর্ববৃহৎ প্রতিষ্ঠান।  তথ্যসূত্র  বিষয়শ্রেণী:ভারতীয় মার্কা বিষয়শ্রেণী:বাজাজ অটো বিষয়শ্রেণী:বাজাজ গ্রুপ বিষয়শ্রেণী:ভারতের মোটরসাইকেল প্রস্তুতকারক বিষয়শ্রেণী:স্কুটার প্রস্তুতকারক বিষয়শ্রেণী:১৯৪৫-এ প্রতিষ্ঠিত যানবাহন প্রস্তুতকারক কোম্পানি বিষয়শ্রেণী:১৯৪৫-এ প্রতিষ্ঠিত ভারতীয় কোম্পানি বিষয়শ্রেণী:ভারতের ন্যাশনাল স্টক এক্সচেঞ্জে তালিকাভুক্ত কোম্পানি বিষয়শ্রেণী:বোম্বে স্টক এক্সচেঞ্জে তালিকাভুক্ত কোম্পানি বিষয়শ্রেণী:নিফটি ৫০
ওরিওল রোমেউ ভিদাল ( ; জন্ম 24 সেপ্টেম্বর 1991) একজন স্প্যানিশ পেশাদার ফুটবলার যিনি লা লিগার ক্লাব বার্সেলোনার হয়ে ডিফেন্সিভ মিডফিল্ডার হিসেবে খেলেন।   পরিসংখ্যান   ক্লাব  ক্লাবমৌসুমলিগকাপলিগ কাপইউরোপীয়অন্যান্যমোটবিভাগউপস্থিতিগোলউপস্থিতিগোলউপস্থিতিগোলউপস্থিতিগোলউপস্থিতিগোলউপস্থিতিগোলবার্সেলোনা বি২০০৮–০৯সেহুন্দা দিভিসিওন বি৫০০০–––৫০২০০৯–১০২২০০০––৪০২৬০২০১০–১১সেহুন্দা দিভিসিওন১৮১০০–––১৮১মোট৪৫1০০––৪০৪৯১বার্সেলোনা২০১০–১১লা লিগা১০০০–০০১০২০চেলসি২০১১–১২প্রিমিয়ার লিগ১৬০২০৩০৩০–২৪০২০১২–১৩৬০২১০০১০০০৯১মোট২২০৪১৩০৪০০০৩৩১ভালেনসিয়া (ধারে)২০১৩–১৪লা লিগা১৩০১০–৪০–১৮০স্টুটগার্ট (ধারে)২০১৪–১৫বুন্দেসলিগা২৭০১০–––২৮০সাউদাম্পটন২০১৫–১৬প্রিমিয়ার লিগ২৯১১১৩০২০–৩৫২২০১৬–১৭৩৫১২০৩০৬০–৪৬১২০১৭–১৮৩৪১৫০১০––৪০১২০১৮–১৯৩১১১০১০——৩৩১২০১৯–২০৩০০২০৩০——৩৫০২০২০–২১২১১১০১০——২৩১২০২১–২২৩৬২৪০২০——৪২২২০২২–২৩১০০০১০——২০মোট২১৭৭১৬১১৫০৮০–২৫৬৮জিরোনা২০২২–২৩লা লিগা৩৩2১০———৩৪২বার্সেলোনা২০২৩–২৪লা লিগা০০০০–০০০০০০সর্বমোট৩৫৮১০২৩২১৮০১৬০৫০৪২০১২   সম্মাননা   ক্লাব   বার্সেলোনা  স্পেনীয় সুপার কাপ : ২০১০   চেলসি  এফএ কাপ : ২০১১-১২  উয়েফা চ্যাম্পিয়ন্স লিগ :২০১১-১২   সাউদাম্পটন  ইএফএল কাপ রানার আপ: ২০১৬-১৭   আন্তর্জাতিক   স্পেন অনূর্ধ্ব-১৭  উয়েফা ইউরোপীয় অনূর্ধ্ব-১৭ চ্যাম্পিয়নশিপ: ২০০৮   স্পেন অনূর্ধ্ব-১৯  উয়েফা ইউরোপীয় অনূর্ধ্ব-১৯ চ্যাম্পিয়নশিপ রানার আপ: ২০১০   ব্যক্তিগত   সাউদাম্পটন মৌসুমসেরা খেলোয়াড়: ২০১৬–১৭   তথ্যসূত্র   বিষয়শ্রেণী:রিয়াল ক্লাব দেপোর্তিউ এস্পানিওলের ফুটবলার বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:ভিডিও ক্লিপযুক্ত নিবন্ধ বিষয়শ্রেণী:জার্মানিতে স্পেনীয় প্রবাসী ক্রীড়াবিদ বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ বিষয়শ্রেণী:২০১২ গ্রীষ্মকালীন অলিম্পিকের ফুটবলার বিষয়শ্রেণী:স্পেনের অলিম্পিক ফুটবলার বিষয়শ্রেণী:স্পেনের অনূর্ধ্ব-২৩ আন্তর্জাতিক ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:জিরোনা ফুটবল ক্লাবের খেলোয়াড় বিষয়শ্রেণী:ভিএফবি স্টুটগার্টের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:সাউদাম্পটন ফুটবল ক্লাবের খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ভালেনসিয়া ফুটবল ক্লাবের খেলোয়াড় বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:ফুটবল ক্লাব বার্সেলোনা আতলেতিকের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
লে রেসিং ক্লাব দে লঁস (; সাধারণত রেসিং ক্লাব লঁস, আরসি লঁস অথবা শুধুমাত্র লঁস নামে পরিচিত) হচ্ছে পা দে কালের লঁস ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯০৬ সালে প্রতিষ্ঠিত হয়েছে। রেসিং ক্লাব লঁস তাদের সকল হোম ম্যাচ লঁসের স্তাদ বোলার্ত-দেলেলিসে খেলে থাকে; যার ধারণক্ষমতা হচ্ছে ৩৮,২২৩। বর্তমানে এই ক্লাবের ম্যানেজারের দায়িত্ব পালন করছেন ফ্রাংক হাইসে এবং সভাপতির দায়িত্ব পালন করছেন জোসেফ উগোলিয়ঁ। ফরাসি মধ্যমাঠের খেলোয়াড় ইয়ানিক কেউজাক এই ক্লাবের অধিনায়কের দায়িত্ব পালন করছেন।  অর্জন লীগ ১ চ্যাম্পিয়ন (১): ১৯৯৭–৯৮ রানার-আপ (৪): ১৯৫৫–৫৬, ১৯৫৬–৫৭, ১৯৭৬–৭৭, ২০০১–০২ লীগ ২  চ্যাম্পিয়ন (৪): ১৯৩৬–৩৭, ১৯৪৮–৪৯, ১৯৭২–৭৩, ২০০৮–০৯ রানার-আপ:(২): ২০১৩–১৪, ২০১৯–২০ কুপ দে ফ্রান্স রানার-আপ (৩): ১৯৪৭–৪৮, ১৯৭৪–৭৫, ১৯৯৭–৯৮ কুপ দে লা লীগ চ্যাম্পিয়ন (২): ১৯৯৪, ১৯৯৮–৯৯ রানার-আপ (১): ২০০৭–০৮ কুপ দ্রাগো চ্যাম্পিয়ন (৩): ১৯৫৯, ১৯৬০, ১৯৬৫ রানার-আপ (১): ১৯৫৭ কুপ গাম্বারদেলা  চ্যাম্পিয়ন (৩): ১৯৫৭, ১৯৫৮, ১৯৯২ রানার-আপ (৩): ১৯৭৯, ১৯৮৩, ১৯৯৩, ১৯৯৫ উয়েফা কাপ সেমি ফাইনাল (১): ১৯৯৯–২০০০ উয়েফা ইন্টারটোটো কাপ চ্যাম্পিয়ন (২): ২০০৫, ২০০৭ (যৌথ বিজয়ী)The UEFA Intertoto Cup: Past Winners. Listed are all 11 teams that won the Intertoto Cup, qualifying for the UEFA Cup.  তথ্যসূত্র  বহিঃসংযোগ     লা গাইলে: রেসিং ক্লাব দে লঁসের একাডেমি – দিজ ফুটবল টাইমস (২০১৫)  বিষয়শ্রেণী:রেসিং ক্লাব লঁস বিষয়শ্রেণী:ফ্রান্সের ফুটবল ক্লাব বিষয়শ্রেণী:লিগ ১-এর ক্লাব বিষয়শ্রেণী:১৯০৬-এ প্রতিষ্ঠিত ফুটবল ক্লাব
সত্তা শনাক্তকরণ (ইংরেজিতে Agent detection) হচ্ছে প্রাণীর (মানুষেরও) এমন একটি প্রবৃত্তি যেখানে বলা হয়, এই পরিবেশে সংগঠিত কোনো ঘটনার (প্রাকৃতিক) পিছনে কোনো সংবেদী অথবা বুদ্ধিমান সত্তার উদ্দেশ্যমূলক হস্তক্ষেপ রয়েছে। বাস্তবে কোনো বুদ্ধিমান সত্তার হস্তক্ষেপ থাকতেও পারে আবার নাও থাকতে পারে।   বিবর্তনীয় সূচনা এটা বিশ্বাস করা হয় যে, মানুষই টিকে থাকার কৌশল হিসেবে অলৌকিক সত্তার অনুধাবন কে বিবর্তিত করেছে।  ধরা যাক, একটা পরিস্থিতি, যেখানে একজন মানুষ জানে না- সে ছাড়া অন্য কোনো বুদ্ধিমান সত্তা আছে কিনা, (বহিরাগত বা আদিকালে যেহেতু মানুষ ভিন্ন ভিন্ন গোত্রে বাস করত, এবং এক গোত্রের মানুষ বেশিরভাগ সময় অন্য গোত্রের শত্রু ছিল- এধরনের অন্য গোত্রের কোনো শত্রু আশেপাশে আছে কিনা), সেক্ষেত্রে প্রথম থেকেই কেও আশেপাশে থাকতে পারে, একথাটা মাথায় রেখে কাজ করলে অগ্রিম সতর্ক থাকা যায় (প্রতিকারের চেয়ে প্রতিরোধই উত্তম ব্যবস্থা) - যা টিকে থাকতে সহায়তা করে। উদাহরণস্বরূপ: যদি একজন মানুষ মাটিতে খাজকাটা কিছু দেখেই ভাবে, এটা সিংহের পায়ের ছাপ, তখন সে আগে থেকেই সতর্ক হয়ে যায়, এবং পুর্বানুমান করবে, আশেপাশে সিংহ আছে। এই ভুলটির ফলে তার জীবনে কোনো বিপত্তি আসবে না। কিন্তু যদি সে একে এড়িয়ে যায়, তাহলে দেখা যাবে ভবিষ্যতে বাস্তব সিংহের পায়ের ছাপকেই এড়িয়ে যাবে, এতে করে তার জীবনবিপত্তির একটা সম্ভাবনা তৈরী হয়। তাই টিকে থাকার সুবিধার্থে কোনো কিছু নেই এটা ভাবার তুলনায় কোনো কিছু আছে, এটা ভাবাই সর্বাপেক্ষা উত্তম।  মনোবিদ কার্ট গ্রে এবং ডেনিয়েল ওয়েগনার লিখেছেন:   ধর্মে ভূমিকা  কিছু বিজ্ঞানী মনে করেন সৃষ্টিকর্তা ঈশ্বর হচ্ছেন এজেন্ট ডিটেকশনের উপজাত।Religion Explained, by Pascal Boyer স্পেনডেল অভিযোজিত অংশের সাইড ইফেক্ট হিসেবে তৈরী হয়। মনস্তত্বে একটি বিষয় আছে, তা হলো" যদি তুমি কোনো জঙ্গলে ডাল ভাঙ্গার আওয়াজ শুনতে পাও, তবে ধরে নিবে এর পিছনে কোনো উদ্দেশ্যমুলক বল কাজ করছে।" এই চারিত্রিক বৈশিষ্ট্যই  প্রাইমেটদের খুন হয়ে যাওয়া বা খাদ্য হিসেবে কারো পেটে চলে যাবার হাত থেকে রক্ষা করেছিল। যাইহোক, এই হাইপোথিটিক্যাল বৈশিষ্ট্য আধুনিক মানুষের অভ্যন্তরেও কাজ করে। কিছু বিবর্তনীয় মনোবিজ্ঞানী তাত্ত্বিক ভাবে এটাই বিশ্লেষণ করেছেন যে,  "এমনকি যদি জঙ্গলে বাতাসের কারণে মড়মড় আওয়াজ হয়, আধুনিক মানুষ ধরে নেয় এর পিছনে কোনো সংবেদী প্রতিনিধি আছে, তারা এই প্রতিনিধিকে ঈশ্বরও ভেবে বসতে পারে।"    গ্রে এবং ওয়েগনার আরো বলেন, সত্তা শনাক্তকরণ মানুষের ঈশ্বরে বিশ্বাসের একটা ভিত্তি ছিল। কিন্তু শুধুমাত্র সত্তা থেকে ঈশ্বরে বিশ্বাস সম্পর্কিত ধারণা পুরোপুরি জন্ম নেয় নি। মানুষের মনস্তত্ত্ব; আরো বিশেষায়িতভাবে বললে অস্তিত্ববাদের সপক্ষে মনস্তত্ব- তৈরীর যে সক্ষমতা তাই আমাদের মননে ঈশ্বর নামক চেতনাগত ধারণাকে জন্ম দিতে নির্দেশিকা দিয়েছে।  আরও দেখুন  রিলিজিয়ন এক্সপ্লেইন্ড  তথ্যসূত্র  বিষয়শ্রেণী:ধর্মের মনোবিজ্ঞান বিষয়শ্রেণী:বিবর্তনীয় মনোবিজ্ঞান বিষয়শ্রেণী:স্নায়ুধর্মতত্ত্ব বিষয়শ্রেণী:ঈশ্বরের সৃষ্টি বিষয়শ্রেণী:স্রষ্টার উদ্ভব বিষয়শ্রেণী:অলৌকিক সত্তার জন্ম বিষয়শ্রেণী:বিবর্তনমূলক মনোবিজ্ঞান
280px|thumb|Historic city center নিঝনি নোভগরদ () বা সংক্ষেপে নিঝনি রাশিয়ার পশ্চিমভাগে নিঝেগোরোদ ওবলাস্ত বা প্রশাসনিক অঞ্চলের একটি শহর ও আঞ্চলিক প্রশাসনিক কেন্দ্র। এটি ১৯৩২ থেকে ১৯৯০ সাল পর্যন্ত গোর্কি (মাক্সিম গোর্কি'র নামানুসারে) নামে পরিচিত ছিল। শহরটি ভোলগা ও ওকা নদীর সঙ্গমস্থলে, রাশিয়ার রাজধানী মস্কো থেকে ৪২০ কিলোমিটার পূর্বে অবস্থিত। এখানে ১২ লক্ষেরও বেশি অধিবাসী বাস করেন।  বিখ্যাত ব্যক্তিত্ব  মাক্সিম গোর্কি-লেখক, সমাজতান্ত্রিক বাস্তববাদী সাহিত্যের প্রতিষ্ঠাতা  দেনিস চেরিশেভ  তথ্যসূত্র  বহিঃসংযোগ  Official website of Nizhny Novgorod  by FIFA Nizhny Novgorod Kremlin  Official website of Nizhny Novgorod State Art Museum  The Nizhny Novgorod and Arzamas Archdiocese   বিষয়শ্রেণী:রাশিয়ার শহর   বিষয়শ্রেণী:নিঝনি নোভগোরোড গভর্নোরেট বিষয়শ্রেণী:ভোলগার জনবহুল স্থানসমূহ বিষয়শ্রেণী:১২২১-এ ইউরোপে সংস্থা বিষয়শ্রেণী:প্রাক্তন জাতীয় রাজধানী বিষয়শ্রেণী:১২২০-এর দশকের প্রতিষ্ঠিত জনবহুল স্থানসমূহ
জেসি অ্যান্ড্রুজ (জন্ম: ১৯৯১/১৯৯২) একজন মার্কিন অভিনেত্রী, ফ্যাশন ডিজাইনার এবং মডেল। পর্নোগ্রাফিক অভিনেত্রী হিসেবে কর্মজীবন শুরু করে তিনি পোট্রেইট অফ আ কল গার্ল (২০১১) চলচ্চিত্রের জন্য সেরা অভিনেত্রী বিভাগে এভিএন পুরস্কার লাভ করেছেন। সম্প্রতি তিনি মূধারার হট সামার নাইটস (২০১৭) চলচ্চিত্র এবং ইউফোরিয়া (২০২২) টেলিভিশন ধারাবাহিকে অভিনয় করেছেন।  ২০১২ সালে, অ্যান্ড্রুজ তার নিজস্ব জুয়েলারি লাইন ব্যাগাটিবা (bagātība লাতভিয় ভাষায় অর্থ 'সমৃদ্ধি') চালু করেন। তিনি আমেরিকান অ্যাপারেলসহ বিভিন্ন পোশাক কোম্পানির জন্য মডেলিং করেছেন এবং নিউ ইয়র্ক ফ্যাশন উইকে ফ্যাশন ডিজাইনার কিম শুইয়ের প্রদশনিতেও মডেলিং করেছেন।   ব্যক্তিগত জীবন  অ্যান্ড্রুজ মিশ্র জাতিসত্বার। তার মায়ের দিক থেকে তিনি আইরিশ ও লাটভিয়ান বংশোদ্ভূত। বাবার দিক থেকে তিনি এক-চতুর্থাংশ সিঙ্গাপুরিয়ান। ২০১০ সালে প্রাপ্তবয়স্ক শিল্পে তার কাজ করার বিষয়টি প্রকাশ পাওয়ার পর অ্যান্ড্রুজকে বিদ্যালয় থেকে বহিষ্কার করা হয়। সেই বছরই তিনি লস অ্যাঞ্জেলেসে চলে যান।   পেশাজীবন   পর্নোগ্রাফিক চলচ্চিত্র  মিয়ামিতে বেড়ে ওঠা অ্যান্ড্রুজ উচ্চবিদ্যালয়ে অধ্যয়নরত অবস্থায় আমেরিকান অ্যাপারেলের একজন বিক্রয়কর্মী হিসেবে কাজ করতেন। সেখানে প্রাপ্তবয়স্ক চলচ্চিত্রে অতিরিক্ত শিল্পী হিসেবে কাজ তার এক বান্ধবী তাকে এই শিল্পে কাজ করতে উদ্বুদ্ধ করেছিলেন। তার ১৮তম জন্মদিনের এক সপ্তাহ পর থেকে তিনি পর্নোগ্রাফিক চলচ্চিত্রে অভিনয় শুরু করেন তার সময় মিয়ামি এবং লস অ্যাঞ্জেলেসের মধ্যে বিভক্ত করে। পর্নোগ্রাফিক শিল্পে যোগ দেয়ার ৩ বছরের মধ্যে তিনি ১৪০টিরও বেশি প্রাপ্তবয়স্ক চলচ্চিত্রে অভিনয় করেন, যার বেশিরভাগই ছিল অন্য নারীদের সাথে তার যৌনদৃশ্য।  অ্যান্ড্রুজ পর্নোগ্রাফিক চলচ্চিত্র পোর্ট্রেট অফ আ কল গার্ল-এ  অভিনয়ের জন্য ২০১২ সালে সেরা অভিনেত্রী বিভাগে এভিএন পুরস্কার লাভ করেন। একই বছর তিনি তার প্রাক্তন প্রেমিক বোরগোরের "ডিসিশনস" গানের মিউজিক ভিডিওতে মাইলি সাইরাসের সাথে উপস্থিত ছিলেন।   তথ্যসূত্র    বহিঃসংযোগ         .  বিষয়শ্রেণী:জীবিত ব্যক্তি বিষয়শ্রেণী:১৯৯২-এ জন্ম বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:মার্কিন নারী প্রাপ্তবয়স্ক মডেল বিষয়শ্রেণী:মার্কিন ডিজে বিষয়শ্রেণী:চীনা বংশোদ্ভূত মার্কিন ব্যক্তি বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:মায়ামির অভিনেত্রী বিষয়শ্রেণী:২১শ শতাব্দীর মার্কিন নারী সঙ্গীতজ্ঞ বিষয়শ্রেণী:নারী ডিজে বিষয়শ্রেণী:ফ্লোরিডার পর্নোগ্রাফিক চলচ্চিত্র অভিনেত্রী বিষয়শ্রেণী:পেন্টহাউস পেটস্
থাম্ব|উইলিয়াম উইলিয়ামসের প্রতিকৃতি থাম্ব|কেনসাল গ্রিন কবরস্থানে অবস্থিত উইলিয়াম উইলিয়ামস এমপির সমাধি উইলিয়াম উইলিয়ামস (১২ ফেব্রুয়ারি ১৭৮৮ - ২৬ এপ্রিল ১৮৬৫), একজন ওয়েলশ র‌্যাডিক্যাল রাজনীতিবিদ ছিলেন।  উইলিয়ামস কারমার্থেনশায়ারের ল্যানপামসেইন্টে জন্মগ্রহণ করেন। তিনি শুধুমাত্র প্রাথমিক শিক্ষা লাভের পর লন্ডনের একটি তুলার গুদামে কাজ শুরু করেন এবং শীঘ্রই নিজের ব্যবসা গড়ে তোলেন। ১৮৩৩ সালে তিনি লন্ডন শহরের কমন কাউন্সিলের সদস্য হন এবং ১৮৩৫ সালে কভেন্ট্রির এমপি নির্বাচিত হন। ১৮৪৭ সালে আসনটি হারার পর, তিনি ১৮৫০ সালে ল্যাম্বেথের এমপি হন।  ১৮৪৬ সালের ১০ মার্চ উইলিয়ামসের একটি বক্তৃতার ফলস্বরূপ, ওয়েলসের শিক্ষার অবস্থা সম্পর্কে একটি সরকারি তদন্ত শুরু হয়, যার সমাপ্তি ঘটে ১৮৪৭ সালে ওয়েলসের শিক্ষার অবস্থা সম্পর্কে কমিশনারদের তদন্তের প্রতিবেদনে। ১৮৬৩ সালে তিনি ওয়েলস বিশ্ববিদ্যালয়ের প্রচারণা শুরু করে এমন একটি সভার সভাপতিত্ব করেন।  উইলিয়াম উইলিয়ামস তার জন্মস্থান গ্রামের একজন উদার দাতা ছিলেন। ১৮৬২ সালে তিনি গ্রামের স্কুল নির্মাণ ও আসবাবপত্রের খরচ বহন করেছিলেন।Carmarthenshire County Council, plaque in Llanpumsaint village park  ১৮৬৫ সালের ২৬ এপ্রিল লন্ডনের হাইড পার্কে ঘোড়া থেকে পড়ে যাওয়ার পর উইলিয়াম উইলিয়ামস মারা যান।Thomas, Arwyn (2004) Hanes Llanpumsaint, Carmarthenshire County Council Libraries and Community Learning Section তাকে লন্ডনের কেনসাল গ্রিন কবরস্থানে, মূল চ্যাপেলের উত্তর-পূর্বে অবস্থিত একটি সমাধিতে, তার সংসদীয় বন্ধু জোসেফ হিউমের পাশে সমাহিত করা হয়েছে। ল্যানপুমসেন্টে তিনি যে গ্রামীণ স্কুলটি প্রতিষ্ঠা করেছিলেন, সেখানে তার নামে একটি ফলক উৎসর্গ করা হয়েছে।   তথ্যসূত্র    বহিঃসংযোগ     বিষয়শ্রেণী:কভেন্ট্রির যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫ বিষয়শ্রেণী:যুক্তরাজ্যের সংসদ সদস্য ১৮৫৭-১৮৫৯ বিষয়শ্রেণী:যুক্তরাজ্যের সংসদ সদস্য ১৮৫২-১৮৫৭ বিষয়শ্রেণী:যুক্তরাজ্যের সংসদ সদস্য ১৮৪৭-১৮৫২ বিষয়শ্রেণী:যুক্তরাজ্যের সংসদ সদস্য ১৮৪১-১৮৪৭ বিষয়শ্রেণী:যুক্তরাজ্যের সংসদ সদস্য ১৮৩৭-১৮৪১ বিষয়শ্রেণী:যুক্তরাজ্যের সংসদ সদস্য ১৮৩৫-১৮৩৭ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:কেনসাল গ্রিন সিমেট্রিতে সমাধিস্থ বিষয়শ্রেণী:১৮৬৫-এ মৃত্যু বিষয়শ্রেণী:১৭৮৮-এ জন্ম বিষয়শ্রেণী:কারমার্থেনশায়ারের ব্যক্তি
মুহাম্মদ তারিক মুরাদ হাসান (; জন্ম: ২০ এপ্রিল ২০০২; মুহাম্মদ তারিক নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরীয় ক্লাব আল মাসরি এবং মিশর জাতীয় অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।  ২০২৩ সালে, তারিক মিশর অনূর্ধ্ব-২৩ দলের হয়ে মিশরের বয়সভিত্তিক পর্যায়ে অভিষেক করেছেন।  প্রারম্ভিক জীবন মুহাম্মদ তারিক মুরাদ হাসান ২০০২ সালের ২০শে এপ্রিল তারিখে মিশরে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল তারিক মিশর অনূর্ধ্ব-২৩ দলের হয়ে খেলার মাধ্যমে মিশরের প্রতিনিধিত্ব করেছেন। ২০২৩ সালের ২৫শে জুন তারিখে তিনি নাইজার অনূর্ধ্ব-২৩ দলের বিরুদ্ধে ম্যাচে মিশর অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/4092984 তারিক ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মিশর অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আল মাসরি স্পোর্টিং ক্লাবের খেলোয়াড় বিষয়শ্রেণী:মিশরের আন্তর্জাতিক যুব ফুটবলার বিষয়শ্রেণী:মিশরের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:জামালেক স্পোর্টিং ক্লাবের খেলোয়াড় বিষয়শ্রেণী:মিশরীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
ওরিয়েন্টাল পার্ল রেডিও অ্যান্ড টেলিভিশন টাওয়ার (চীনা: 东方 明珠 塔; পিনইন: ডোংফং মিনঝুজত; সাংহাইনিস: টোনফন মিন্টসাইট, সরকারী নাম: 东方 明珠 广播 电视塔) সাংহাইয়ের একটি টিভি টাওয়ার, যা পুন্ডং নিউ এরিয়া অঞ্চলের লুজিয়াজুইয়ের প্রান্তে হুংপ্পু নদীর পাশে বান্ডের বিপরীতে অবস্থিত। এটি এই অঞ্চলে একটি স্বতন্ত্র ল্যান্ডমার্ক তৈরি করে। এর প্রধান ডিজাইনার ছিলেন জিয়াং হুয়ান চেন, লিন বেনলিন এবং ঝাং জিউলিন। নির্মাণ শুরু ১৯৯১ সালে, এবং টাওয়ারটি ১৯৯৪ সালে সম্পন্ন হয়।  ৪৬৮ মিটার (১,৫১৩ ফুট) উচ্চতার, এই টাওয়ার ১৯৯৪-২০০৭ সাল পর্যন্ত চীনের সবচেয়ে লম্বা কাঠামো ছিল, ২০০৭ সালে এই উচ্চতা সাংহাই বিশ্ব আর্থিক কেন্দ্র অতিক্রম করেছিল। এটি চীন জাতীয় পর্যটন প্রশাসন কর্তৃক একটি এএএএএ সুন্দর এলাকা হিসাবে শ্রেণীবদ্ধ। টাওয়ারটি উজ্জ্বলভাবে রাত্রে বিভিন্ন এলইডি ক্রমগুলিতে জ্বলে। ৭ জুলাই ২০০৭ সালে, ওরিয়েন্টাল পার্ল টাওয়ারটি 'চীনা লাইভ আর্থ কনসার্টের' আয়োজক ছিল।  টাওয়ারে বড় এবং ছোট বৈশিষ্ট্যের ১১ টি গোলক রয়েছে। টাওয়ারের দৈর্ঘ্য বরাবর দুটি বৃহত্তর গোলক, নিম্নের গোলকের জন্য ৫০ মিটার (১৬৪ ফুট) এবং উপরের গোলকের জন্য ৪৫ মিটার (১৪৮ ফুট) পর্যন্ত ব্যাস রয়েছে। গোলকগুলি তিন কলাম দ্বারা সংযুক্ত, প্রতিটি কলাম ৯ মি (৩০ ফুট) ব্যাস যুক্ত। সর্বোচ্চ গোলকের ব্যাস ১৪ মিটার (৪৬ ফুট)।  সমগ্র টাওয়ারটি তিনটি বিশাল কলাম দ্বারা সমর্থিত যা ভূগর্ভস্থভাবে শুরু হয়।  পর্যবেক্ষণ মাত্রা  টাওয়ারে বিভিন্ন উচ্চতার পনেরটি পর্যবেক্ষণমূলক স্থান আছে। সর্বোচ্চ পর্যবেক্ষণমূলক স্থান (স্পেস মডিউল নামে পরিচিত) ৩৫০ মিটার (১,১৪৮ ফুট) উচ্চতায় অবস্থিত। নিচের স্তরগুলি ২৬৩ মিটার (৮৬৩ ফুট) (দর্শনীয় ফ্লোর) এবং ৯০ মিটার (২৯৫ ফুট) (স্পেস সিটি) উচ্চতায় রয়েছে। ২৬৭ মিটার (৮৭৬ ফুট) উচু স্তরে একটি ঘূর্ণমান রেস্তোরাঁ রয়েছে। টাওয়ারে প্রদর্শনী সুবিধা এবং একটি ছোট কেনাকাটা কেন্দ্রে রয়েছে। দুটি বড় গোলকের মধ্যে ২০-রুমের হোটেল রয়েছে, যা মহাকাশের হোটেল নামে পরিচিত। উপরের পর্যবেক্ষণ প্ল্যাটফর্মটিতে ১.৫ ইঞ্চি পুরু কাচের মেঝে রয়েছে।   অ্যান্টেনা স্পায়ার   একটি অ্যান্টেনা, সম্প্রচার টিভি এবং রেডিও প্রোগ্রামগুলি ১১৮ মিটার (৩৮৭ ফুট) থেকে সর্বোচ্চ ৪৬৮ মিটার (১,৫৩৫ ফুট) উচ্চতায় নির্মাণ করা হয়েছে।   নকশা মধ্যে চীনা প্রতীক  এটা বলা হয়েছে [কার দ্বারা?] টাওয়ারে একটি পাইপ যন্ত্রের বিস্ময়কর স্প্রিংযুক্ত শব্দ, (জেড পাথরের প্লেটের উপর বড় এবং ছোট পতনের শব্দের মতো) বাই জুইয়ের দ্বারা তান বংশের কবিতা পিপা গানের একটি শ্লোকের উপর ভিত্তি করে তৈরি করা হবে (大珠小珠落玉盘/大珠小珠落玉盤/dà zhū xiǎo zhū luò yù pán)। যাইহোক, ডিজাইনার জিয়াং হুয়ানচেন বলেছেন যে টাওয়ারটি ডিজাইন করার সময় তার পরিকল্পনাতে কবিতা ছিল না। এই ধরনা ছিল জুরি বোর্ডের প্রধানের, যিনি বলেছিলেন যে তিনি তাকে সেই কবিতার কথা মনে করিয়ে দিয়েছেন।   ২০১০ সালে আগুন   ১৩ এপ্রিল ২০১০ সালে টাওয়ারের শীর্ষস্থানের অ্যান্টেনাতে প্রায় রাত ১০ টায় আগুন লেগে যায়। আগুন তখন অগ্নিনির্বাপকদের দ্বারা নিভিয়ে ফেলা হয়। কোন হতাহতের খবর করা হয়নি। আগুনের আগে বজ্রধ্বনি শোনা গিয়েছিল।Mop.com. "Mop.com ." 上海东方明珠塔顶发射架发生火灾 无人员伤亡. Retrieved on 2010-04-13.Xinhua.com. "Xinhua.com." Shanghai's Oriental Pearl Tower catches fire, no casualties reported. Retrieved on 2010-04-13.   ছবি   রাতের দৃশ্য  পার্ল ভিতরে   তথ্যসূত্র   বিষয়শ্রেণী:চীনের টাওয়ার বিষয়শ্রেণী:সাংহাইয়ের ভবন ও স্থাপনা বিষয়শ্রেণী:সাংহাইয়ের গগনচুম্বী অট্টালিকা বিষয়শ্রেণী:১৯৯৪-এ সম্পন্ন সুউচ্চ স্থাপনা বিষয়শ্রেণী:১৯৯৪-এ চীনে প্রতিষ্ঠিত
বেগম পারভিন সুলতানা (; জন্ম: ১০ জুলাই ১৯৫০) হলেন একজন পাতিয়ালা ঘরানার অসমীয়া হিন্দুস্থানী শাস্ত্রীয় গায়িকা।  তিনি ভারত সরকার কর্তৃক ১৯৭৬ সালে পদ্মশ্রী পদক ও ২০১৪ সালে পদ্মভূষণ পদকে ভূষিত হন। এছাড়া তিনি ১৯৯৯ সালে সঙ্গীত নাটক একাডেমী কর্তৃক সঙ্গীত নাটক একাডেমি পুরস্কারে ভূষিত হন।   প্রাথমিক জীবন  পারভিন, ইকরামুল মজিদ ও মারুফা বেগমের ঘরে, আসাম, ভারত এ জন্মগ্রহণ করেন। তিনি মিশন স্কুলে তার স্কুলজীবন শুরু করেছিলেন।  তার বাবা তার প্রথম গুরু ছিলেন এবং তার সঙ্গে খুব কঠোর ছিলেন। তিনি তার পিতামহ মোহাম্মদ নাজিফ খান, একজন পাঠান, তার কাছ থেকে প্রাথমিক প্রশিক্ষণ লাভ করেন। তিনি পরবর্তীতে চিন্ময় লাহিড়ী নির্দেশনায় সঙ্গীত শিখতে কলকাতা যান। ১৯৭৩ সালে তিনি পাতিয়ালা ঘরানার দিলশান খান এর একজন শিষ্য হয়ে ওঠেন।  কর্মজীবন তিনি মাত্র ১২ বছর বয়সে ১৯৬২ সালে তাঁর প্রথম পর্যায়ের কর্মক্ষমতা দেখান এবং ১৯৬৫ সাল থেকে গান রেকর্ড করা শুরু করেন। সম্প্রতি, তিনি বিক্রম ভাট এর ১৯২০ এর থিম গান গেয়েছিলেন।  তিনি এইচএমভি, পলিডর, মিউজিক ইন্ডিয়া, ভারত রেকর্ডস, অভিডিস, ম্যাগনেসাউন্ড, সনোডিস্ত, এমিগো ইত্যাদিতে রেকর্ডিংয়ের কাজ করেছেন।  তিনি ২৫ বছর বয়সে, ১৯৭৬ সালে পদ্মশ্রী পদক লাভ করেন।  thumb|পারভিন সুলতানা আগ্রায় ২০১১ সালে সঙ্গীত পরিবেশন করছেন   ব্যক্তিগত জীবন  তিনি দিলশাদ খান এর সাথে বিবাহ বন্ধনে আবদ্ধ হন। তাঁদের সাদাব সুলতানা নামে একটি কন্যাসন্তান রয়েছে।   পুরস্কার ও স্বীকৃতি   পদ্মভূষণ পুরস্কার - ২০১৪  পদ্মশ্রী পুরস্কার - ১৯৭৬   ডিস্কসমূহ  এ্যান আওয়ার অব ইস্কটাসী -  (রাগা মধুয়ান্তি/রাগা গরাখ কল্যাণ/রাগা মিশ্র ভৈরবী থুমরি/বিজন)  নারায়ণী (রাগা নারায়ণী)  গজল  বেগম পারভিন সুলতানা - (রাগ সালাগ ভারালি তডি/রাগ ললিতা/ রাগ খমাজ থুমরি)   তথ্যসূত্র    বহিঃসংযোগ    পারভিন সুলতানা   A profile on Parveen Sultana from The Assam Tribune  বিষয়শ্রেণী:হিন্দুস্থানী গায়ক বিষয়শ্রেণী:সঙ্গীত নাটক আকাদেমি পুরস্কার বিজয়ী বিষয়শ্রেণী:১৯৫০-এ জন্ম বিষয়শ্রেণী:ভারতীয় মুসলিম বিষয়শ্রেণী:আসামের সুরকার বিষয়শ্রেণী:জীবিত ব্যক্তি বিষয়শ্রেণী:অসমীয়া প্লেব্যাক গায়ক বিষয়শ্রেণী:ভারতীয় গায়িকা বিষয়শ্রেণী:পদ্মশ্রী প্রাপক বিষয়শ্রেণী:জি-সিরিজের শিল্পী বিষয়শ্রেণী:আসামের সঙ্গীতশিল্পী বিষয়শ্রেণী:হিন্দুস্তানি সঙ্গীতশিল্পী বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:১৯৬০-এ জন্ম বিষয়শ্রেণী:অসমীয়া নেপথ্য সঙ্গীতশিল্পী বিষয়শ্রেণী:ভারতীয় নেপথ্য গায়িকা বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:শিল্পকলায় পদ্মভূষণ প্রাপক বিষয়শ্রেণী:নারী হিন্দুস্তানি সংগীতশিল্পী বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:ভারতীয় ধ্রুপদী গায়িকা বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:নগাঁও জেলার ব্যক্তি বিষয়শ্রেণী:আসামের নারী সঙ্গীতজ্ঞ
মো. আবদুর রাজ্জাক বাংলাদেশ আওয়ামীলীগের রাজনীতিবিদ, আইনজীবী ও  ফরিদপুর-৪ (ভাঙ্গা, সদরপুর এবং চরভদ্রাসন) আসনের সাবেক সাংসদ। তিনি ২০০১ সালের অনুষ্ঠিত অষ্টম জাতীয় সংসদের নির্বাচিত সংসদ সদস্য।   জন্ম ও প্রাথমিক জীবন  মো. আবদুর রাজ্জাক ফরিদপুর জেলায় জন্মগ্রহণ করেন।   রাজনৈতিক ও কর্মজীবন  আবদুর রাজ্জাক একজন আইনজীবী। তিনি ২০০১ সালের অনুষ্ঠিত অষ্টম জাতীয় সংসদে ফরিদপুর-৪ (ভাঙ্গা, সদরপুর এবং চরভদ্রাসন) আসন থেকে নির্বাচিত সংসদ সদস্য।   মৃত্যু  মো. আবদুর রাজ্জাক মৃত্যুবরণ করেছেন।   আরও দেখুন    অষ্টম জাতীয় সংসদ সদস্যদের তালিকা   তথ্যসূত্র    বহিঃসংযোগ    অষ্টম জাতীয় সংসদ সদস্যদের তালিকা (২০০১)-জাতীয় সংসদ  বিষয়শ্রেণী:ফরিদপুর জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:অষ্টম জাতীয় সংসদ সদস্য